CELEX: 62009TN0139
Language: fi
Date: 2009-04-08 00:00:00
Title: Asia T-139/09: Kanne 8.4.2009 — Ranska v. komissio

20.6.2009   
            
            
               FI
            
            
               Euroopan unionin virallinen lehti
            
            
               C 141/49
            
         Kanne 8.4.2009 — Ranska v. komissio
   (Asia T-139/09)
   2009/C 141/103
   Oikeudenkäyntikieli: ranska
   
      Asianosaiset
   
   
      Kantaja: Ranskan tasavalta (asiamiehet: E. Belliard, G. de Bergues ja A.-L. During)
   
      Vastaaja: Euroopan yhteisöjen komissio
   
      Vaatimukset
   
   
               —
            
            
               komission 28.1.2009 tekemä päätös K(2009) 2003 lopullinen, joka koskee Ranskan toteuttamia hedelmä- ja vihannesalan kampanjasuunnitelmia, on kumottava siltä osin kuin se koskee jäseninä olevien tuottajien rahoittamien kampanjasuunnitelmien mukaisesti toteutettuja toimia
            
         
               —
            
            
               toissijaisesti siinä tapauksessa, että ensimmäisen oikeusasteen tuomioistuin katsoisi, että tätä vaatimusta osittaisesta kumoamisesta ei voida tutkia, päätös K(2009) 2003 lopullinen on kumottava kokonaisuudessaan
            
         
               —
            
            
               komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vaatii kumottavaksi osittain komission 28.1.2009 tekemän päätöksen K(2009) 203 lopullinen (1), jolla komissio julisti yhteismarkkinoille soveltumattomiksi valtiontuet, jotka Ranskan tasavalta oli myöntänyt hedelmä- ja vihannestuottajille ”kampanjasuunnitelmien” puitteissa, joilla pyritään edistämään Ranskassa tuotettujen maataloustuotteiden myyntiä.
   Kantaja vaatii, että riidanalainen päätös kumotaan siltä osin kuin komissio on katsonut, että hedelmä- ja vihannestuottajille myönnetty apu on valtiontukea, vaikka tämä apu rahoitettiin osittain tuottajien vapaaehtoisilla maksuilla, jotka eivät kantajan mukaan kuuluneet valtion varoihin tai olleet valtiolle suoritettavia.
   Kanteensa tueksi kantaja vetoaa kahteen kanneperusteeseen, jotka koskevat
   
               —
            
            
               perusteluvelvollisuuden laiminlyöntiä, siltä osin kuin komissio ei perustellut sitä, miksi valtiontueksi luokittelu laajennettiin koskemaan myös kyseisen toimialan tuottajien vapaaehtoisilla maksuilla rahoitettua apua
            
         
               —
            
            
               oikeudellista virhettä, koska komissio on luokitellut valtiontueksi avun, joka on rahoitettu vapaaehtoisesti maksetuista yksityisistä varoista ilman julkisen viranomaisen osallistumista. Tätä apua ei voida pitää valtion varoista myönnettynä etuna.
            
         
      (1)  Riidanalaisessa päätöksessä käytetään tätä numeroa, kun taas kantaja viittaa toistuvasti asianumeroon K(2009) 2003 lopullinen.